# Manuel Cobo Vega

Manuel Cobo Vega (Ponferrada, Lleó, 18 de juny de 1956) és un polític espanyol del Partido Popular. Ha ocupat diversos càrrecs en l'àmbit de la Comunitat de Madrid. Entre 2003 i 2011 va ser vicealcalde de Madrid; como a tal, i després de la renúncia d'Alberto Ruiz-Gallardón, com a tal, i després de la renúncia de Alberto Ruiz-Gallardón, va ocupar l'alcaldia de la ciutat de forma provisional entre el 22 i el 27 de desembre de 2011.

## Vida
### Primers anys

És fill de l'empresari ponferradino Manuel Cobo Calleja.
Llicenciat en Dret, va entrar en política en 1991, havent estat elegit diputat a l'Assemblea de Madrid pel PP, i fou secretari general del grup parlamentari i portaveu en la comissió d'Hisenda.

### Conseller i regidor

Amb l'arribada del PP al govern de la Comunitat de Madrid, va passar a ser portaveu del PP a l'Assemblea de Madrid, i en 1999 va passar a ser conseller de Presidència del govern d'Alberto Ruiz-Gallardón, assumint les funcions d'Hisenda entre 2000 i 2001. En 2003, va acompanyar Ruiz-Gallardón a l'Ajuntament de Madrid, fou triat regidor i nomenat vicealcalde de Madrid. En octubre de 2004 va intentar presentar-se com a candidat a la presidència del PP madrileny contra d'Esperanza Aguirre, però es va retirar pel fet que no va aconseguir els avals necessaris.

### Suspensió de militància

A l'octubre i novembre de 2009, unes declaracions seves sobre Esperanza Aguirre i la presidència de Caja Madrid en el diari El País van deslligar una forta crisi interna en el si del Partido Popular que va obligar Mariano Rajoy, president del partit, a prendre part en l'afera per a resoldre la disputa. El 4 de novembre de 2009, Manuel Cobo va ser suspès de militància pel Comitè de Drets i Garanties del Partit Popular.
El 27 de gener de 2010, el Partit Popular va anunciar que el suspenia de militància durant un any.

### Accident

El 30 d'agost de 2011, quan es dirigia a casa seva a Pozuelo de Alarcón va sofrir un greu accident de moto que li va deixar inconscient després de perdre el control del seu escúter en una rotonda i sortir-se de la carretera.

### Marxa de l'Ajuntament

El dia 29 de desembre de 2011 va anunciar que es retirava de la vida política després de la marxa d'Alberto Ruiz-Gallardón al Ministeri de Justícia. Va rebutjar el càrrec de subsecretari de Justícia que l'exalcalde li proposava i va abandonar la vicealcaldia i la seva acta de regidor per a encarregar-se de la Coordinació de Gestió d'IFEMA.

### Secretaria de Política Local

En el XVI Congrés Nacional del PP, celebrat a Sevilla del 17 al 19 de febrer de 2012, Manuel Cobo va ser elegit secretari executiu de Política Local.Aquest nomenament i entrada al nucli de la direcció de la seva organització política, es va produir a proposta del president del Partit Popular i del Govern, Mariano Rajoy.

### Oficina anticorrupció del PP

Designat al maig 2017 per a presidir una oficina anticorrupció en el PP, immers en multitud de processos judicials per corrupció, Manuel Cobo renúncia dues setmanes després de ser nomenat.

## Referències

* ↑ El País. «Manuel Cobo Vega». Arxivat de l'original el 4 de febrer de 2010. [Consulta: 4 novembre 2009].
* ↑ El Mundo. «Manuel Cobo, 'el hijo político' de Gallardón», 07-10-2004. [Consulta: 4 novembre 2009].
* ↑ El País. «Botella será alcaldesa el 27», 22-12-2011. [Consulta: 22 desembre 2011].
* ↑ El País. «"Los cercanos a Aguirre han puesto a Rato en un escaparate de cloacas y ambiciones"», 26-10-2009. [Consulta: 4 novembre 2009].
* ↑ Cadena Ser. «Rajoy asegura que "no habrá próxima" vez y amenaza con dejar fuera de las listas a los que actúen con deslealtad», 03-11-2009. Arxivat de l'original el 2011-12-19. [Consulta: 4 novembre 2009].
* ↑ El País. «El PP suspende a Cobo hasta decidir su sanción», 04-11-2009. [Consulta: 4 novembre 2009].
* ↑ El País. «El PP suspende un año de militancia a Ricardo Costa y Manuel Cobo», 27-01-2010. [Consulta: 27 gener 2010].
* ↑ El País. «Manuel Cobo, grave tras sufrir un accidente de moto», 30-08-2011. [Consulta: 30 agost 2011].
* ↑ Cobo se despide del Ayuntamiento madrid.es 29 de diciembre de 2011
* ↑ Partido Popular. «Organigrama Comité Ejecutivo Nacional PP», 19-02-2012. Arxivat de l'original el 20 de març de 2012. [Consulta: 7 març 2012].
* ↑ Europa Press. «Declaraciones de Cobo», 18-02-2012. [Consulta: 7 març 2012].
* ↑ «El jefe de la Oficina anticorrupción del PP renuncia dos semanas después de ser nombrado» (en castellà). [Consulta: 5 juny 2017].